Συζήτηση:Αθλητική Ένωση Κουκλιών

message: Θα ήθελα τη γνώμη σας σχετικά με το αν το λήμμα ΑΕΚ Κουκλιών πρέπει να μετονομαστεί σε Πάφος FC 2014 (ή Πάφος FC, δεν είναι ξεκάθαρο αν θα υπάρχει και η χρονολογία) ή να δημιουργηθεί νέο λήμμα. Τα δεδομένα:
1) Η ΑΕ Κουκλιών είναι ομάδα από μια κοινότητα της επαρχίας Πάφου, τα Κούκλια. Υπάρχει εδώ και 46 χρόνια και έχει τη δική της πορεία στα αγροτικά πρωταθλήματα και στα πρωταθλήματα της Κυπριακή Ομοσπονδία Ποδοσφαίρου. Φέτος συμμετείχε για πρώτη φορά στην Α΄ κατηγορία. Η ΑΕΠ είναι ποδοσφαιρική ομάδα της Πάφου. Προήλθε από την ενοποίηση άλλων δύο ιστορικών ομάδων της Πάφου.
2) Στην γενική συνέλευση της ομάδας αποφασίστηκε "μετονομασία του σωματείου σε Πάφος FC με τη συγχώνευση της ΑΕΠ σε αυτό."  Ωστόσο, η Πάφος FC 2014 πλέον θα εκπροσωπεί ολόκληρη την επαρχία και πόλη της Πάφου και όχι μόνο την κοινότητα των Κουκλιών. Ο λόγος που δεν γίνεται τυπική ενοποίηση είναι για να μην μεταφερθούν στην Πάφο FC 2014 τα χρέη του σωματείου της ΑΕΠ. (Ωστόσο κάποιες ιστοσελίδες χρησιμοποιούν τον όρο "ενοποίηση" .) Ουσιαστικά, οι δύο ομάδες γίνονται μία, με την πρώτη να μην έχει χρέη και τη δεύτερη να έχει υποστηρικτές τους κατοίκους της Πάφου και παράγοντες σημαντικά πρόσωπα από την Πάφο.
3) Οι αθλητικές ιστοσελίδες αναφέρονται στη "δημιουργία νέας ομάδα της επαρχίας" ή του "νέου σωματείου". , με την αυριανή μέρα, τη μέρα δημιουργίας της ομάδας.
4) Πρόβλεψη: η νέα ομάδα δεν θα έχει χρέη και λογικά δεν κινδυνεύει με διάλυση, όπως άλλες ομάδες της Πάφου. Το λέω αυτό για να δείξω ότι θα έχει ιστορία χρόνων (αν και ποτέ δεν ξέρεις τι γίνεται), η οποία ξεκινά από την νέα ποδοσφαιρική περίοδο. Δηλαδή, αν μετονομαστεί το λήμμα ΑΕΚ Κουκλιών σε Πάφος FC ουσιαστικά θα μοιραστεί σε δύο μέρη και στο πρώτο θα υπάρχουν τα δεδομένα για την ΑΕΚ (ομάδα των Κουκλιών που δημιουργήθηκε το 1968) και στο δεύτερο για την Πάφο FC (ομάδα της Πάφου που δημιουργήθηκε το 2014). Φοβάμαι ότι αυτό θα είναι δυσλειτουργικό. (Ήδη ξεκίνησα την επέκταση του λήμματος για την ΑΕΚ Κουκλιών).
5) Όσο αφορά τη πιθανότητα δημιουργίας νέου λήμματος με την ονομασία Πάφος FC, ναι μεν χρειάζονται δύο χρόνια για να γίνει εγκυκλοπαιδικό βάσει του αριθμητικού κριτηρίου αλλά αφού η ομάδα ξεκινά από τη Β΄ κατηγορία (στη θέση της ΑΕΚ) σίγουρα θα το πληροί του χρόνου. Επιπρόσθετα, το λήμμα μπορεί να δημιουργηθεί άμεσα λόγω της ευρείας κάλυψης από τα αθλητικά ΜΜΕ. 
Προσωπικά τείνω προς τη δημιουργία νέου λήμματος. Ποια η γνώμη σας; Υπάρχει παρόμοιο γεγονός; Xaris333 (συζήτηση) 20:06, 9 Ιουνίου 2014 (UTC)
replies: text: Στην ελληνική βικιπαιδεία δεν νομίζω να υπάρχει περίπτωση "ισοτιμης" συγχώνευσης συλλόγων κάτω από νέο όνομα. Στην αγγλικη βλέπω πως για τις πρόσφατες συγχωνεύσεις δημιουργείται νέο λήμμα, για τις πολύ παλιές όχι. Νομίζω πως στη συγκεκριμένη περίπτωση είναι καλύτερο να δημιουργηθεί νέο λήμμα. --Auslaender (συζήτηση) 21:17, 10 Ιουνίου 2014 (UTC)
replies: text: : Θα συμφωνούσα και εγώ στη δημιουργία νέου λήμματος.----Vagrand  (συζήτηση)  15:13, 12 Ιουνίου 2014 (UTC)
replies: text: :: Υπερ της δημιουργίας νέου λήμματος, με κάποιο σύνδεσμο «δείτε επίσης» προς το παλιό. Π.χ. Ίκαρος Χαλκίδας. Αφού παίζει και σε κορυφαίο επίπεδο - και κατά συνέπεια τρίτες πηγές θα αναφέρονται συνεχώς προς το πρόσωπό της προσδίδοντάς της «γενική εγκυκλοπαιδικότητα» - δεν νομίζω πως υπάρχει λόγος δισταγμού.  Atlantia talk 17:48, 13 Ιουνίου 2014 (UTC)
thread_title: Μετονομασία ή νέο λήμμα